

 **ΕΛΛΗΝΙΚΗ ΔΗΜΟΚΡΑΤΙΑ**

 **ΥΠΟΥΡΓΕΙΟ ΠΑΙΔΕΙΑΣ,**

 **ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ** Μυτιλήνη, 19-3-2019

**ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ**  **Β. ΑΙΓΑΙΟΥ**  Αριθμ. Πρωτ. :

 **Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

**ΜΟΥΣΙΚΟ ΣΧΟΛΕΙΟ ΜΥΤΙΛΗΝΗΣ (ΓΥΜΝ. & ΛΥΚ.)**

Στ. Παρασκευαΐδη Χρυσομαλλούσα ΤΚ 81132 Μυτιλήνη ΠΡΟΣ: ΔΔΕ ΛΕΣΒΟΥ

Email :**mail@lyk-mous-mytil.les.sch.gr**

Ιστοσελίδα : [**http://gym-mous-mytil.les.sch.gr**](http://gym-mous-mytil.les.sch.gr/)

Πληροφορίες : **Νικόλαος Σ.** **Ζαφειρίου**  (Δ/ντής)

Τηλέφωνο : 22510-25797, 22510-45784

Fax : 22510-25797

**ΘΕΜΑ: «ΕΚΠΑΙΔΕΥΤΙΚΗ ΕΠΙΣΚΕΨΗ ΣΤΗΝ ΚΑΛΛΟΝΗ ΚΑΙ ΣΤΟ ΜΟΛΥΒΟ**

 **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ»**

1. ΠΡΟΟΡΙΣΜΟΣ-ΣΥΜΜΕΤΕΧΟΝΤΕΣ

Στο πλαίσιο των εκπαιδευτικών προγραμμάτων της σχολικής χρονιάς 2018–2019, το Μουσικό σχολείο Μυτιλήνης προγραμματίζει ***εκπαιδευτική επίσκεψη*** την Τρίτη 2 Απριλίου 2019.

Στην επίσκεψη προβλέπεται να λάβουν μέρος **20 μαθητές και 3 συνοδοί καθηγητές**.

2. ΜΕΤΑΚΙΝΗΣΕΙΣ

Σύμφωνα με το παρακάτω Πρόγραμμα:

**Τρίτη 2 Απριλίου 2019**

Αναχώρηση στις 8:30 από το Μουσικό Σχολείο Μυτιλήνης, με πρώτο προορισμό το Δημοτικό Σχολείο Καλλονής. Κατά την παραμονή μας εκεί, οι μαθητές θα παρουσιάσουν χορωδιακά μέρος της εργασίας τους σχετικά με το υπό υλοποίηση πρόγραμμα.

Παραμονή στο σχολείο μέχρι τις 11:00 και στη συνέχεια αναχώρηση για το Μόλυβο. Θα επισκεφθούμε το Δημοτικό Σχολείο Μήθυμνας και στη συνέχεια το Συνεδριακό Κέντρο Μολύβου όπου επίσης οι μαθητές θα τραγουδήσουν χορωδιακά.

Παραμονή στο Μόλυβο μέχρι τις 16:00 οπότε και θα ξεκινήσει η επιστροφή στο Μουσικό Σχολείο Μυτιλήνης.

3. ΟΡΟΙ - ΠΡΟΫΠΟΘΕΣΕΙΣ

 Παρακαλούνται τα πρακτορεία ταξιδίων που ενδιαφέρονται για τη διοργάνωση της εκδρομής να καταθέσουν την προσφορά τους σε κλειστό φάκελο στο γραφείο του Διευθυντή του Μουσικού Σχολείου Μυτιλήνης ***μέχρι και την Πέμπτη 28/3/ 2019 και ώρα 12:00 μμ*** με την ένδειξη: «Προσφορά για την εκπαιδευτική επίσκεψη των μαθητών του Μουσικού Σχολείου Μυτιλήνης , σχολικού έτους 2018-2019». Μετά τη λήξη του χρόνου κατάθεσης δε θα γίνει δεκτή καμία προσφορά. Διευκρινίζεται ότι δε θα γίνονται δεκτές αντιπροσφορές μετά την αποσφράγιση των προσφορών.

**Απαραίτητες προϋποθέσεις:**

1. Υποχρεωτική ασφαλιστική κάλυψη, όπως ορίζεται από τη σχετική νομοθεσία.
2. Ζητείται η επιστροφή των χρημάτων των μαθητών σε περίπτωση μη υλοποίησης της εκδρομής για λόγους ανωτέρας βίας (απεργίες, απαγόρευση μετακίνησης λόγω καιρού, κ.α).
3. Το πρακτορείο πρέπει να λειτουργεί νόμιμα και να κατέχει ειδικό σήμα του ΕΟΤ που να του επιτρέπει τη διοργάνωση σχολικών εκδρομών. Με την προσφορά θα κατατεθεί από το ταξιδιωτικό γραφείο απαραιτήτως φωτοαντίγραφο του σήματος το οποίο πρέπει να βρίσκεται σε ισχύ.
4. Το λεωφορείο που θα κάνει τις μετακινήσεις των μαθητών, θα πρέπει να πληροί τις προδιαγραφές που απαιτούνται από το Υπουργείο Παιδείας και να υπάρχει στη διάθεση του αρχηγού της εκδρομής φάκελος με όλα τα απαραίτητα έγγραφα (άδεια οδήγησης του οδηγού, άδεια κυκλοφορίας, για την Ελλάδα πιστοποιητικό για ΚΤΕΟ, κλπ.).
5. Το κάθε πρακτορείο θα πρέπει να καταθέσει **τελική** συνολική τιμή με ΦΠΑ, όπως και τιμή **ανά μαθητή.**
6. Αν η προσφορά σας επιλεγεί , θα πρέπει να την αποστείλετε και σε ηλεκτρονική μορφή (doc ή pdf) για να είναι εύκολη η ανάρτηση της στο διαδίκτυο. Θα ακολουθήσει η υπογραφή σύμβασης.

**Ο Διευθυντής**

 Ζαφειρίου Νικόλαος